google/wiki40b huggingface dataset:
Sportsklubben Brage (Oslo)

Bandy

Brage var en av de ledende bandyklubbene i AIF. Klubben vant i 1933 det første kretsmesterskapet som ble arrangert i Oslo. I 1936, 1937 og 1940 vant Brage arbeidermesterskapet i bandy. Da AIF i 1935 nedsatte et landsutvalg for bandy, ble Brages medlem Thorleif Andresen valgt til formann. Samme år spilte seks av klubbens spillere på AIF-landslaget som slo Sverige 2–1 i en arbeiderlandskamp. Reidar Haanes, tennisspiller og grunnlegger av Sportsklubben Njård, spilte bandy for Brage i perioden 1938–1940.
Klubben deltok ikke i de illegale bandymesterskapene som ble arrangert under krigen. Brage deltok i det første norgesmesterskapet som ble arrangert etter at idretts-Norge i 1945 var forent i Norges Idrettsforbund, men ble slått ut i første runde.

Friidrett

Flere av Brages friidrettsutøvere hevdet seg godt i arbeidermesterskapene på 1930-tallet. Ragnar Pedersen var i flere år forbundets beste mangekjemper. I 1932 ble han arbeidermester i 5- og 10-kamp, samt på 110 meter hekk og i lengde. I mesterskapet året etter vant Pedersen igjen mangekampøvelsene, mens Leif Olsen vant 110 meter hekk. I arbeidermesterskapet i 1936 seiret Olsen både på 110 og 400 meter hekk. Asbjørn Jansgård vant 800 meter i 1935, i tillegg vant Brage dette året 4 x 400 meter stafett samt Østkantstafetten.
Paris Metrolinje 12

Metroen i Paris' linje 12 går mellom Porte de la Chapelle og Mairie d'Issy, og ble tatt i bruk i 1910. Lengden er 13,9 km.
Denne linjen var opprinnelig eiet av Compagnie Nord-Sud, med sin direktør Jean-Baptist Berlier, og drevet som linje A frem til 1. januar 1930 da dette firmaet ble overtatt av Compagnie du chemin de fer métropolitain de Paris (CMP) som driver alle de andre metrolinjene i Paris.

Materiell

Ved oppstarten i 1910 brukte linjen Sprague-vogner med både pantografer ( 600V) og strømavtagere (-600V). I 1930, ved overtagelsen av CMP, forsvant strømlinjen og pantografene. Men materiellet var fremdeles spesielt for denne linjen, ikke minst fargene &ndash; grå-blå og gul-rød i motsetning til grønn og rød.
I 1972 mottar linje 7 nye vogner av typen MF67 og overgir sine tidligere Sprague-vogner til linje 12.
Fra 1978 har linje 12 har brukt vognsett av typen MF67.
Fairmairoplia

Utbredelse

Slekten er endemisk for Madagaskar, Komorene og omkringliggende øyer (Maskarenene).
VM i kunstløp 1925

VM i kunstløp 1925. Verdensmesterskapet i kunstløp for kvinner ble arrangert i Davos i Sveits 31. januar og 1. februar 1925. Konkurransen for menn og par ble arrangert i Wien i Østerrike 14 og 15. februar 1925. 
Alle gullmedaljene ble vunnet av østerrikere, Willy Böckl ble verdensmester i kunstløp for menn og Herma Plank-Szabo for kvinner, hun vant også parløp sammen med Ludwig Wrede.
Bakom kulisserna

Bakom kulisserna er et svensk musikkalbum av Björn Afzelius, utgitt i 1979.
The Glimmer Twins

The Glimmer Twins er et pseudonym som Mick Jagger og Keith Richards har brukt som produsenter på flere Rolling Stones-album.
Ideen til navnet skal ha oppstått etter et feriecruise som de to tok til Sør-Amerika i 1973 sammen med sine kjærester Bianca Jagger og Anita Pallenberg. Under måltidene om bord ble de sittende sammen med et eldre engelsk par som mente å dra kjensel på sine bordfeller, men ikke kunne huske hvor de hadde dem fra. Jagger og Richards moret seg over situasjonen, og nekta å si noe. Paret ba dem flere ganger om å gi dem et hint («just give us a glimmer»).
Pseudonymet The Glimmer Twins opptrer første gang på albumet It's Only Rock 'n Roll i 1974, etter at Jagger og Richards overtok ansvaret for produksjonen etter Jimmy Miller. Det ble den gang ikke gitt noen forklaring på hvem som skjulte seg bak.
Marius Nygaard

Liv

Marius Nygaard ble student i 1855, cand. philol. i 1861, og var fra 1864 adjunkt i Kristiansand. I 1876 ble han overlærer. Han ble utnevnt til rektor i Frederikshald i 1877 og var fra 1894 rektor i Drammen.
Nygaard beskjeftiget seg særlig med studiet av gammelnordisk litteratur. Blant arbeidene hans fremhever seg særlig en rekke avhandlinger om syntaks i Aarbøger for nordisk Oldkyndighed og Arkiv for nordisk filologi, samt i Sproglig-historiske Studier tilegnede Professor C. R. Unger, hvor han studerte språkbruken i norrøn prosa. Den poetiske språkbruken behandlet han i Eddasprogets Syntax (1865–1867). Han utga også en utførlig Norrøn Syntax (1906), og en kortfattet Oldnorsk Grammatik til Skolebrug (1871). Hans Oldnorsk Læsebog for Begyndere (1875) fikk stor utbredelse. Han utarbeidet dessuten sammen med Emil Schreiner og Jan Christian Johanssen en Latinsk Ordbog (1887), og skrev en Kortfattet Fremstilling af det norske Landsmaals Grammatik.
Cyclommatus modigliani

Utseende

En middelsstor (hannen 21-36 millimeter lang), lysbrun hjortbille med ganske matt, metallisk glans. Arten er variabel i størrelsen, hos hannen er kjevene forholdsvis større jo større hannen er (allometrisk vekst), men hos denne arten blir de ikke påfallende store. Store hanner har kraftige, noe krumme mandibler, disse har en tann i den ytre delen og er kløvde i spissen. Antennene er ganske lange og tynne, omtrent så lange som hodets bredde. Hodet har ikke skarpe sidekjøler, men litt vage forhøyninger. Dekkvingene er blanke uten synlig punktering. Beina er slanke, for det meste gulbrune.  Hunnen er mindre enn hannen, uten forstørrede kjever, rødbrun, i motsetning til hannen er kroppen tydelig punktert. Pronotum har svarte sidestriper.

Levevis

Larvene utvikler seg i råtne trestammer.

Utbredelse

Arten er utbredt på Sumatra.
AryaLinux

AryaLinux er en Indisk Linuxdistribusjon. Distribusjonen er blitt satt sammen ved å benytte Linux From Scratch som en guide, og benytter et pakkesystem som er kalt alps. AryaLinux er laget for 64-biter x86 og benytter skrivebordsmiljøene Xfce og MATE.
Første versjon ble lansert 13. september 2015. Siste versjon ble lansert 9. mai 2016.
George Pollock

Liv

George Pollock ble tatt opp på Royal Military Academy i Woolwich den 21. januar 1801. Etter å ha tatt og bestått eksamen ble han med i Bengal Artillery tilhørende British Indian Army i 1803. I årene 1814-1816 deltok han i Gurkha-krigen i Nepal. I 1838 ble Pollock forfremmet til generalmajor i Agra.  
Som reaksjon på nederlaget til general Elphinstone under tilbaketrekningen fra Kabul i første anglo-afghanske krig, ble Pollock utnevnt til kommandant for troppene i Peshawar. Der organiserte han en straffeekspedisjon etter å vært vitne til tapet til demoraliserte troppene til Elphinstone. Han rykket, som den første general i militærhistorien, over Khyber-passet til Afghanistan. Den 13. april 1842 reddet han garnisonen i Jalalabad, hvor general Robert Henry Sale med sine 2 000 menn hadde stått imot 6 000 afghanere under den samme beleiringen fra 12. november 1841 til 7. april 1842. Etter å ha frigjort Jalalabad marsjerte Pollock mot Kabul. Festningsverkene i Ghazni ble ødelagt, det samme skjedde med tallrike bosetninger langs veien. Den 15. september samme år nådde han Kabul. Etter å ha straffet opprørerne beordret Pollock ødeleggelsen citadeller og basarer. I løpet av disse to dagene ble Kabul plyndret av soldater. 
I 1870 ble Pollock forfremmet til graden feltmarskalk i British Army. I 1871-1872 var han konstabel av Tower. Han var storkorsridder av Order of the Bath og storkommandørridder av Indias stjerneorden. I 1872 ble han løftet til baronett. Pollock døde samme år i Walmer i Kent og ble gravlagt i Westminster Abbey.
Brahmaea

Utseende

Store til meget store (vingespenn 90-170 millimeter), brunspraglete sommerfugler. Vingene er meget store sammenlignet med kroppen. Hodet er forholdsvis stort, og ulikt de fleste andre spinnere har de en velutviklet sugesnabel. Antennene er ganske korte og tykke, ikke fjærformede. De har et meget variert, brokete mønster i brunt, svart og hvitt. Den indre delen er mørk brun, ytre del er lysere med tallrike, fine tverrlinjer. I midten av forvingen er det et bredt bånd som rundes av før det når bakkanten, med øyelignende, brune og svarte flekker. Bakvingene er forholdsvis store og mønstret omtrent som forvingene. Larvene har lange utvekster på kroppen når de er unge, men mister disse etter hvert.

Levevis

Ulikt de fleste andre spinnere (men i likhet med tussmørkesvermerne, Sphingidae, som de trolig er beslektet med) tar voksne uglespinnere næring til seg. Uglespinnerne holder til i skogsområder og larvene lever for det meste på busker og trær, kanskje særlig i oljetrefamilien (Oleaceae). Sommerfuglene flyr helst om kvelden.

Utbredelse

Slekten er utbredt i Sørøst- og Øst-Asia.
Josef František

Bakgrunn

František var sønn av en snekker. Etter skolen gikk han i lære for å bli låsesmed, men sluttet seg så til hjemlandets flyvåpen.

Militær flyver

Under sin korte flyverkarriere rakk František å fly i det tsjekkiske flyvåpen (inntreden i 1934, ferdig utdannet 1936, med en Avia B-534), det polske, det franske og det britiske flyvåpen. Han anses som det britiske flyvåpens (RAFs) mest fremgangsrike jagerpilot under andre verdenskrig.
František var udisiplinert både som privatperson og som flyver. Et vilt levesett medførte tidlig at han ble degradert og skulle ha fått avskjed dersom han ikke likevel ble ansett som en så fremragende flyver.
Han fikk sin utdannelse i det tsjekkoslovakiske flyvåpen. Ved den tyske innmarsjen planla František å komme seg til Frankrike, men ble tilbudt og aksepterte tjeneste i det polske flyvåpen.
Etter Polens sammenbrudd begav han seg via Romania og Beirut til Frankrike, der han tjenestegjorde i det franske flyvåpen under krigen mot tyskerne.
Etter den franske kapitulasjonen begav han seg til England og havnet i RAFs polske divisjon. Her fikk han raskt ry som en meget udisiplinert pilot. Han brøt stadig ut av formasjoner og førte stort sett luftkrigen etter sitt eget hode av polakkene kalt «metoda Frantiszka». Engelskmennene i RAF, som kalte František «the lone wolf», sa nedsettende at ikke en gang polakkene ville fly med ham.
Ved sin død hadde František på grunn av disiplinære tiltak status som gjest i den polske divisjonen, dette for at man skulle unngå å forflytte ham og idet andre tiltak hadde vist seg nytteløse. Han skulle få fly ut med ledige fly, brøt gjerne ut av formasjonen over Kent og spesialiserte seg på aleneflyvende tyskere på hjemvei. Mellom 2. og 30. september skjøt han med 17 tyske fly (og hadde nok en sannsynlig nedskyting), blant dem ni Bf 109-jagere, seks Heinkel He 111 bombefly og ett Junkers Ju 88 bombefly. Den 20. september tildelte kong Georg VI ham Distinguished Flying Medal. Hans siste bekreftede nedskyting var av en Bf 109 nær Brooklands i Surrey den 30. september 1940.
Han døde i en uforklarlig ulykke under rutineflyving.
Gulmjelt

Utbredelse

Gulmjelt vokser i fuktig, kalkholdig jord. Den trives i fjellet og innlandet, i steinurer, kildedrag og bekkekanter, men går også ut til strandkrattet ved kysten lengst nord i Norge.
Den er utbredt to steder i Norge: en populasjon vokser i Midt-Norge, og en i Nord-Norge nord for Mo i Rana helt opp til Russland.
I Norden lever den spredt i Norrbotten og i det nordligste Finland. Arten vokser også i høylandsstrøk i Alpene.
Kjos kirke

Kjos kirke stod ved gården Øvre Kjos (gnr. 33) nordvest for Brandbu tettsted i Gran kommune, Oppland fylke. Sognet er omtalt på 1300-tallet, men på 1500-tallet var kirken anneks til Tingelstad. I 1570-årene fortelles det at Kjos' kirkegods er lagt under Tingelstad og inventaret overført til Hamar domkirke. Jens Nilssøn bekrefter i sin visitasrapport (1594) at kirken er ute av bruk. Kallsboken fra 1732 omtaler kirken som en trekirke — formodentlig en stavkirke — som fortsatt står, men i 1743 melder sogneprest Hannibal Hammer at den er borte. Deler av en portalplanke ble observert på gården i 1811, men er siden forsvunnet.
BLCP kullkraftverk

BLCP kullkraftverk er et kullkraftverk i Thailand. Det har en installert produksjonskapasitet på 1434 MW, fordelt på 2 like store blokker / turbiner. Operatør er BLCP Power som fikk en 25-års-kontrakt i 1997.
Anlegget ble bygget ut i årene omkring 2004–2007. Brenselkilden er bitumenøst kull og steinkull.
Edward og Elaine Brown

Edward Lewis Brown (født 1942) og hans kone, Elaine Alice Brown (født ca. 1940) er innbyggere i den amerikanske staten New Hampshire som fikk amerikansk og internasjonal medieoppmerksomhet i tidlig 2007 for sin motstand mot i det hele tatt betale statlig (føderal) inntektsskatt. De nektet å overgi seg til statlige agenter etter å ha blitt dømt for skatteunndragelser. Etter at de ble dømt utspant det seg en lang bevæpnet stillingskrig mellom dem og federale agenter på deres eiendom i New Hampshire. Edward og Elaine Brown ble tilslutt arrestert den 4. oktber 2007.
René Morel

Andre verdenskrig

Morel begynte i 1930 ved militærakademiet Saint-Cyr og gikk deretter inn på en militær karriere. I april 1940 ble Morel sendt med det fransk-polske ekspedisjonskorps til Norge, der han tjenestegjorde i Fremmedlegionens 13. halvbrigade. Han ble satt inn i kamp mot tyske invasjonsstyrker i Nord-Norge i mai–juni 1940 og utmerket seg i slaget om Narvik.
Etter evakueringen av de allierte styrker fra Norge i juni 1940 kom Morel til Storbritannia. Han gikk med i general de Gaulles frie franske styrker. Senere i 1940 deltok han i de frie franske styrkers ekspedisjon til Vest-Afrika for å forsøke å vinne kontroll over de franske koloniene. I 1941 ble han satt inn i kampen mot italienerne i Eritrea. Deretter ble han sendt til Palestina og deltok i kamp i Syria. Morel tjenestegjorde så i krigen i Nord-Afrika. I mai 1943 deltok han i kampene i Tunisia, året etter var han med i erobringen av Italia. I august 1944 deltok Morel i landgangen i Provence. Morel ble seks ganger skadet i strid i løpet av verdenskrigen.

Etter verdenskrigen

Etter krigen fortsatte Morel sin militære karriere. I 1949 ble han sendt til Indokina. Fra 1957 tjenestegjorde han i Algerie. Morel ble i 1960 utnevnt til brigadegeneral og ble inspektør for Fremmedlegionen. Fra 1962 til 1964 var han nestkommanderende for den franske 3. divisjon i Tyskland. Han ble så forfremmet til generalmajor og var fra 1964 til 1966 sjef for en avdeling i Alpes-Maritimes. Morels siste postering var som sjef for 64. militærdivisjon i Dijon fra 1966 til 1968.

Utmerkelser

Kaptein Morel ble i norsk statsråd 20. mars 1942 hedret med det norske Krigskorset med sverd for sin innsats i kampene ved Narvik. Han ble også utnevnt til kommandør av St. Olavs Orden. 
Morel ble utnevnt til medlem av den franske Frigjøringsordenen, var storoffiser av Æreslegionen og mottok storkors av Den nasjonale fortjenstorden. Han ble hedret med både Croix de guerre 1939–1945 og Croix de guerre des Théâtres d'opérations extérieures, så vel som andre franske militære utmerkelser. Morel ble dekorert med de britiske utmerkelsene Distinguished Service Order og Military Cross. Han ble også tildelt det belgiske Croix de Guerre og ble utnevnt til offiser av Kroneordenen. Morel var kommandør av Iftikhar-ordenen og Den svarte stjernes orden.
Snøhetta (arkitektfirma)

Historie

I 1987 bestemte landskapsarkitektene Johan Østengen, Berit Hartveit, Inge Dahlman og Alf Haukeland å flytte sammen med arkitektene Kjetil Trædal Thorsen og Øyvind Mo i et felles kontorlokale i Storgata i Oslo.  Ideen var at man, i tillegg til å dele kontor, skulle jobbe på tvers av fagene og føre arkitektur og landskapsarkitektur sammen i en og samme designprosess. Selskapets navn var Snøhetta arkitektur og landskap AS.
Kontoret lå på loftet over det «brune» skjenkestedet Dovrehallen og derfor kalte man stedet for Snøhetta.  Snøhetta er det høyeste fjellet, 2286 moh., i fjellmassivet Dovrefjell.
I 1989 meldte Snøhetta seg på den internasjonale arkitektkonkurransen for det nye biblioteket i Alexandria i Egypt.  Kjetil Thorsen ble enig med sin partner, Øyvind Mo og sin studiekamerat fra Graz i Østerrike, Christoph Kapeller, om at de skulle delta i konkurransen sammen.  Fordi Christoph hadde flyttet til Los Angeles bestemte de seg for å leie en leilighet og gjøre arbeidet der.  Flere arkitekter ble invitert med for å delta i konkurransearbeidet, Craig Dykers fra USA og Per Morten Josefson fra Norge.  Den norske kunstneren, Jorunn Sannes, utarbeidet forslaget til den utvendige steinveggen og den tyske kunsthistorikeren Cordula Mohr hjalp til med beskrivelsen.  Konkurransearbeidet ble gjennomført i løpet av en fire-fem uker og viste seg å bli vinnerprosjektet.
Mot slutten av 1989 flyttet Christoph, Craig og Elaine til kontorfellesskapet i Oslo. Et aksjeselskapet ble etablert med åtte likeverdige partnere: Kjetil Trædal Thorsen, Johan Østengen, Christoph Kapeller, Øyvind Mo, Craig Dykers, Per Morten Josefson, Martin Rubik og Alf Haukeland. Selskapet endret navn til Snøhetta AS.
Snøhetta har idag to majoritetseiere, Kjetil Thorsen og Craig Dykers.  I tillegg er det ytterligere fire eiere, Robert Greenwood, Ole Gustavsen, Jenny B. Osuldsen og Tarald Lundevall.
Gjennom de siste 10 årene har Snøhetta vunnet flere store prosjekter verden rundt, som bla. national September 11 Memorial Pavilion i New York, SFMOMA, i San Francisco, King Abdulaziz Centre for World Culture i Saudi Arabia, Times Square i New York og Busan Operaen i Sør-Korea.
Polskie Stronnictwo Ludowe

Polskie Stronnictwo Ludowe («Det polske folkepartiet», PSL) er et politisk parti i Polen. Partiet legger vekt på nasjonale og kristne spørsmål og regner seg som agraristisk. 
PSL er etterfølgerpartiet til det regimetro bondepartiet ZSL fra Folkerepublikkens dager. ZSL valgte etter Solidaritets valgseier ved parlamentsvalget i 1989 å støtte Solidaritet. I 1990 fulgte de kommunistpartiets eksempel og reetablerte seg som et nytt parti. Man valgte å knytte seg til agrartradisjonen fra før 1990 og tok det tradisjonsrike navnet PSL. Dette navnet nøt stor anseelse. PSL hadde gjort alt de kunne for å hindre at kommunistene tok all makt i Polen, men måtte gi opp da formannen ble tvunget i landflyktighet. Navnet PSL har dype historiske røtter tilbake til bondebevegelsen på 1800-tallet. PSL sendte parlamentsmedlemmer til det østerrikske Riksrådet fra den delen av Galicia som ble kontrollert av Østerrike-Ungarn. 
PSL har plassert seg til venstre i økonomisk politikk og partiets velgere inntar ofte mer venstreorienterte standpunkter enn velgerne til Den demokratiske venstrealliansen. PSL har vært i regjering med venstresiden, men etter parlamentsvalget i 2007 gikk de i regjering med den høyreorienterte Borgerplattformen. Fram til dette valget hadde PSL hatt sterk konkurranse fra et annet parti med basis i landbruksbefolkningen, Samoobrona. Samoobrona falt nå imidlertid ut av parlamentet. 
I 2004 hadde det om lag 120 000 medlemmer.
Partiets tre parlamentsmedlemmer, Leszek Deptula, Wieslaw Woda og Edward Wojtas, døde i Smolensk-ulykken 10. april 2010.
Krypvierfly

Utseende

Et middelsstort (vingespenn 34 – 39 mm), kraftig, grått nattfly. Forvingen er jevnt grå, midtfeltet (mellom de to tverrlinjene) litt mørkere. Den har to rette, gulaktige tverrlinjer som nærmer seg hverandre mot bakkanten og danner en V uten spiss. Nyre- og ringmerkene er lyskantede og tydelige. Langs vingens ytterkant er det to rader av små, mørke flekker, den ytterste tydeligst. Bakvingen er grå med to utydelige, mørkere tverrbånd.

Levevis

Krypvierflyet finnes ved sandstrender og på sandete heder der næringsplanten, krypvier (Salix repens) vokser. Det overvintrer som egg og larvene utvikler seg på våren og forsommeren. De voksne sommerfuglene flyr i august – september.

Utbredelse

Arten er bare kjent fra Europa, der den finnes østover til Uralfjellene, men den ser ut til å mangle i store deler av dette området. I Norge ble den første gang registrert i 1993, og den er bare kjent fra tre lokaliteter i Hvaler og Råde kommuner i Østfold. Den er listet som sårbar (V) på den norske rødlisten. Man antar at arten kan være truet av ferdsel og tråkk på lokalitetene, og av gjengroing av åpne områder.
Jixian

Jixian (kinesisk: 集贤县; pinyin: Jíxián Xiàn) er et fylke i provinsen Heilongjiang i Folkerepublikken Kina. Det ligger i byprefekturet Shuangyashan.
Befolkningen var på 305 051 innbyggere i 1999.

Samferdsel

Kinas riksvei 209 løper gjennom området. Den begynner i Hohhot i Indre Mongolia, krysser gjennom provinsene Shanxi, Henan, Hubei, Hunan og ender opp i havnebyen Beihai i Guangxi.
Kinas riksvei 221 løper gjennom området. Den begynner i Harbin og løper til Tongjiang, begge i Heilongjiang.
Motorisert infanteribataljon i Russland

En motorisert infanteribataljon i Russland er i regelen del av en motorisert infanteribrigade, og da er den standard Krigsoppsettingsplanen slik:

Manøverelement

Tre motoriserte infanterikompani, hvert med kompaniledelse som inkluderer kompanisjef, teknisk nestkommanderende og tre tropper med tre pansret personellkjøretøy i hver tropp - totalt 10 pansrede personellkjøretøy i kompaniet. Med tre kompanier blir dette totalt 30 pansrede personellkjøretøy med et infanterilag på 8 soldater i hver. Kompaniene blir nummererte med 1 - 3 i første bataljon, 4 - 6 i andre bataljon og 7 - 9 i tredje motoriserte infanteribataljon i en motorisert infanteribrigade.
Human Rights Commission

Human Rights Commission (maorisk: Te Kāhui Tika Tangata) er New Zealands nasjonale institusjon for menneskerettigheter. Institusjonen er administrativt plassert i Justisministeriet, men er uavhengig av regjeringen. Den anvender og håndhever den newzealandske menneskerettighetsloven av 1993, som forbyr angitte former for forskjellsbehandling.
Human Rights Commission ble opprettet i 1977 og ledes av et kollegium av åtte kommissærer: en sjefskommissær, en rasekommissær, en likestillingskommissær og fem menneskerettighetskommissærer.
John Carpenter

Bakgrunn

Carpenter ble født i New York men vokste opp i Bowling Green, Kentucky da familien flyttet dit i 1953. Han ble tidlig filminteressert og likte særlig skrekkfilmer og science fiction-filmer slik som Forbidden Planet og Tingen fra en annen verden. I tenårene begynte han ved USC School of Cinematic Arts i California, men fullførte ikke. Han rakk imidlertid å lage kortfilmen The Resurrection of Broncho Billy, som var hans studentprosjekt (sammen med flere andre). Filmen vant Oscar for beste kortfilm i 1970.

Filmkarriere

Som regissør filmdebuterte Carpenter 1974 med lavbudsjetts science-fiction-filmen Dark star. Fulgte så opp med thrilleren Assault on Precinct 13 i 1976, som han også skrev musikken til. Med denne filmen begynte han å vekke oppsikt, men det var ikke før han lagde skrekkfilmen Halloween i 1978, at hans karriere begynte å ta av. En film som i dag regnes som en kultfilm og som var med på å bane vei for 1980-åras skrekkfilmtrend.
Lanserte i 1980 skrekkfilmen Tåken og året etter det populære futuristiske action-dramaet Flukten fra New York (med Kurt Russell i hovedrollen). I 1982 kom science-fiction-grøsseren Tingen fra en annen verden, og året etter den særegne Christine, som handler om en bil med sjel og drapslyst (basert på en roman av Stephen King). Lanserte i 1984 den sentimentale science-fiction-romansen Starman. Fikk så i 1986 begrenset suksess med action-eventyret Big Trouble in Little China, som var en høybudsjettfilm. På slutten av 80-tallet kom han med science-fiction-filmen They Live og grøsseren Prince of Darkness (Med Alice Cooper i en av rollene).

Etter 1980-tallet

Har etter 1980-tallet ikke hatt like stor suksess. Av filmer på 90-tallet kan en nevne In the Mouth of Madness (1992), Village of the Damned (1995), Escape from L.A. (1996) og Vampires (1998). På 2000-tallet har hans produksjon som regissør avtatt betrakterlig og står per 2007 kun oppført med en film Ghosts of Mars (2001), men to nye filmer ventes i 2008.

Som produsent

Som produsent har han vært involvert i oppfølgerne til Halloween-filmene (Halloween 2 (1981) og Halloween 3 (1982)). I tillegg til dette, Philadelphia eksperimentet (1984) og tv-grøsseren Body Bags (1993). Han var også produsent for nyinnspillingen av Tåken i 2005.
Har utover dette spilt små biroller i flere av sine filmen, blant annet som kirketjener i Tåken. Det må også nevnes at han har komponert musikken til mange av sine filmer, blant annet den karakteristiske synth-musikken i Hallowen. Hans musikalske stil gjenkjennes i flere av hans filmer.

Annet

Var gift med skuespillerinnen Adrienne Barbeau fra 1979 til 1984.
Arbeidet med filmprodusent Debra Hill i flere år, blant annet på Halloween og Tåken.